Kentucky

Kentucky, oficialmente la Commonwealth of Kentucky, ye un de los 50 estaos de los Estaos Xuníos, asitiáu na rexón Centru Sureste del país. Llenda'l norte con Illinois, Indiana y Ohio, al este con Virxinia Occidental y Virxinia, al sur con Tennessee, y al oeste con Missouri. Na rexón de Bluegrass, nel centru del estáu, asítiense la capital, Frankfort, y les dos mayores ciudaes, Louisville y Lexington; ente les trés agrupen a más del 20% de la población del estáu, qu'en 2008 yera de 4.269.245 persones, que faen d'elli'l 26u estáu más pobláu del país.

Kentucky foi almitíu na Xunión, como 15u estáu, el 1 de xunu de 1792, tres d'un procesu de separtación de Virxinia. Ye conocíu como "Bluegrass state", un nomatu que-y vien de la campera azul de Kentucky, una planta yerbácea de bona calidá nutritiva presente na mayoría los sos pastos que favoreció'l desarrollu d'una industria de cría de caballos nel centu del estáu. Nel estáu atópase'l sistema de cueves de mayor llonxitú del mundu, el Parque Nacional de Mammoth Cave, y tamién el sistema de víes fluviales navegables más llargu del país, asina como los dos llagos artificiales más grandes asitiaos al este del ríu Mississippi. L'estáu tien sonadía poles carreres de caballos, pol so bourbon y moonshine, pol carbón y el tabacu, el parque estatal My Old Kentucky Home, la música bluegrass y pola franquicia de comida rápida Kentucky Fried Chicken, que tien la so sede en Louisville.

 Referencies 

 Enllaces esternos 

Categoría:Kentucky
Categoría:Estaos d'Estaos Xuníos d'América